Leif Sande

Leif Sande (født 18. september 1953) er en norsk politiker og tidligere fagforeningsleder. Han er 1. vararepresentant til Stortinget for Arbeiderpartiet i Hordaland (2017-2021). Han var leder av Industri Energi, et LO-forbund for ansatte innen olje, gass og landindustri, frem til han gikk av med pensjon i 2017. Forbundet er med sine nærmere 60.000 medlemmer et av Norges største. Sande hadde ledet Industri Energi siden forbundet ble stiftet i 2006.Industri Energi – Organisasjon  Før dette var han leder (2000-2006), nestleder (1985-2000) i Norsk Olje- og Petrokjemisk Fagforbund (NOPEF). 

I tillegg til å ha vert forbundsleder for Industri Energi, hadde Leif Sande også en rekke andre verv i fagbevegelse og organisasjonsliv. Blant annet ledet han (co-chair) energiseksjonen (9 millioner energiansatte) til den den globale fagorganisasjonen IndustriALL Global Union, priskomiteen for Arthur Svenssons internasjonale pris for faglige rettigheter, og satt i styret til Industrianstälda i Norden. 

Leif Sande startet karrieren som tillitsvalgt i Jern og Metall. Senere ble han prosessoperatør og klubbleder på Statoil Mongstad. Sande har vært tillitsvalgt på heltid i de siste 25 årene. Han representerte i mange år SV i kommune- og fylkespolitikken, og som vara på Stortinget, men er i dag vara på Stortinget for Arbeiderpartiet.

I tillegg til å arbeide for ansattes lønns- og arbeidsvilkår, har Leif Sande og Industri Energi etablert seg som en viktig stemme i politiske debatter om olje- og energipolitikk og norsk industris rammevilkår. Stavanger Aftenblad har flere ganger rangert Sande som en av de mektigste i norsk oljenæring. Senest i august 2014, da han ble utropt til den fjerde mektigste (sammen med Kjell Inge Røkke). 

 Referanser 

 Eksterne lenker 



Kategori:Norske fagforeningspersoner
Kategori:Personer fra Lindås kommune
Kategori:Ap-politikere i Hordaland